The Rock | LekkeSlaap
The Rock: Hooffoto's
The Rock: Wegbreek Room
The Rock: The Rock Cottage
Vanaf R500 per nag (vir 2 persone)
Adres: Rocklands-straat 47, Westcliff, Hermanus, 7200, Wes-Kaap
The Rock bied 2 eenhede in die kusdorp Hermanus aan die Suidkus van die Wes-Kaap. Die gastehuis is 200 m van die kranspaadjies af en 1,5 km van die middedorp af. Daar is 'n kragopwekker in die hoofhuis wat gebruik kan word in die geval van beurtkrag.
The Rock Cottage het slaapplek vir 2 volwassenes en 2 kinders onder 12, maar moet op die bespreking aangedui word. Daar is 'n en suite-badkamer. Die eenheid het tee- en koffiemaakgeriewe, yskas, stoof, oond en 'n mikrogolfoond. Beddegoed, badhanddoeke, vadoeke en skoonmaakmiddels word voorsien. Buite is daar 'n klein braai.
Die Wegbreek-kamer het 'n dubbelbed, en suite-badkamer met 'n stort, toilet en wasbak. Geriewe sluit tee- en koffiemaakgeriewe en 'n yskassie in. Linne en handdoeke is ingesluit. Let daarop dat gemeenskaplike areas met die bestuurder gedeel word, maar dat die privaatheid van gaste in ag geneem word. Gaste is welkom om gebruik te maak van die sitkamer en eetkamer.
Gaste het toegang tot WiFi, veilige parkeerplek, 'n alarmstelsel en reaksie.
Doendinge in die omgewing sluit swem, staproetes, perdry, branderplankry, duik, walviskyk, visvang, kanovaart, duik in haaihokke, wynproe, voetslaan en nog baie meer in. SANSA (South African National Space Agency) is stapafstand van The Rock af.
Die staproetes begin 200 m van die kothuis af, en die omgewing is stil, rustig en veilig. Swemstrande kan binne 7 km van beide kante af gevind word, maar daar is 'n paar kleiner strande, rotspoele (Fick se swembad) en 'n rotsswembad met die restaurant Ficks in die omgewing.
4.1 uit 5van 11 resensies vir The Rock
Rocklands-straat 47, Westcliff, Hermanus, 7200, Wes-Kaap
Gaste dink The Rock het ’n goeie ligging
https://travelground.imgix.net/AAEAAQAAAAAAAAAAAAAA514475397584e446aeff03329fb0406a1d834434040bc6684d3db3609c90763fc7ebb4a9074ed9f6a147ae1dc067ea12bfe4?w=1440&h=960&fit=crop&auto=format Vanaf R500 per nag (vir 2 persone) 11 5 1 5 47 Rocklands Street Westcliff 7200 Wes-Kaap 086 999 0018 14:00-19:00 11:00 -34.427295 19.228334